Разам з Вікай у фестывалі ўдзельнічала Ксенія Грыцкевіч і таксама была адзначана ўзнагародай – Дыпломам удзельніка. Такія ўзнагароды атрымаў кожны трэці ўдзельнік фестывалю. Дарэчы, у гэты дзень на суд журы былі прадстаўлены больш пяцідзесяці вакальных нумароў у розных узроставых катэгорыях. Сёлетні фестываль стаў дэбютам для Ксеніі і яе настаўніцы Ніны Пілецкай. Дзяўчынка пачала займацца вакалам з педагогам толькі ў верасні. Хаця спявала заўсёды, пачынаючы з дзіцячага сада. Творчасць – яе жыццёвае крэда. Ксенія сёлета выпускніца мастацкага аддзялення, маляваць любіць не менш, чым спяваць. Конкурс адкрыў для яе новыя адчуванні і нарадзіў новыя мары. Плануе і надалей спрабаваць сябе ў конкурсах і фестывалях. Упэўнена, што майстэрства менавіта так і шліфуецца.